ต้องบอกว่าเมื่อก่อนเคยกินยาคุมฉุกเฉินมาบ่อย ประมาณ 3-4 แผง จากนั้นมาก็แต่งงานหลังแต่งงานกินยาคุมมาได้ 1 ปี แล้วเลิกกินตอน กุมภา ปี 62 จากนั้นประจำเดือนหายไป มาอีกทีตอนเมษา แล้วก่อหายไป มาอีกทีตอนกรกฏา แล้วก่อหายไปจนตอนนี้ตุลาคมประจำเดือนก็ยังไม่มาตรวจครรภ์แล้วไม่มีน้อง ตอนนี้อยากมีมาก ทำยังไงก็ไม่มี การกินยาคุมฉุกเฉินก่อนหน้านี้มีผลถึงปัจจุบันไหมคะ?แต่สามีชอบดื่มเหล้าแต่ก่อไม่ได้ทานทุกวัน แล้วการที่ประจำเดือนไม่มาจะเป็นอันตรายอะไรไหม
สวัสดีค่ะ การกินยาคุมฉุกเฉินอาจมีผลข้างเคียงทำให้รอบเดือนผิดปกติหรือเลือดออกกระปริดกระปรอยในเดือนนั้นๆได้ แต่ผลระยะยาวตอนนี้ยังไม่มีข้อสรุปที่ช้ดเจน โดยไม่ได้มีข้อมูลยืนยันแน่นอนว่าเกี่ยวกับการทำให้มีบุตรยากการมีบุตรยากตอนนี้น่าจะเกี่ยวกับเรื่องประจำเดือนที่มาไม่ปกติมากกว่า ซึ่งอาจมีได้หลายสาเหตุเช่น ถุงน้ำหลายใบในรังไข่ ภาวะไข่ไม่ตก ระดับฮอร์โมนเพศผิดปกติ พังผืดมดลูก โรคไทรอยด์ เป็นต้น แนะนำให้ไปพบแพทย์เพื่อหาสาเหตุและแก้ไขตามสาเหตุนั้นๆค่ะ ตอนนี้ไม่ซื้อยาปรับฮอร์โมนใดๆมารับประทานเอง